\NormalFont\ShortTitle{2 Huwan}
{\MTB Ka igkarangeb ne sulat ni
\par }{\MT Huwan
\par }{\IS Igpewun‑a
\par }{\IP Seini ka igkarangeb ne sulat ni Apustul Huwan ne sabeka te me hibateen ni Hisus. Impeendiye din ka seini ne sulat te malitan ne in-alam te Manama wey diye degma te me anak din. Ne kema ke punduk buwa te migmalintutuu ka igpasabut din kayi. Seini se malepet ne sulat, mighangyu te keilangan ne eg-ikul te kamalehetan wey egpaheyinaweey ka tagse sabeka, wey migpaney-paney degma seini meyitenged te me etew ne migpanulu ne ware kun migpekeetew si Hisu Kristu.
\par }{\IOT Ka nenasulat te seini ne baseen
\par }{\IO Pegpangemusta
{\IOR{1-3}}
\par }{\IO Ka kamalehetan wey ka geyinawa
{\IOR{4-6}}
\par }{\IO Pegpaney-paney meyitenged te kene ne malehet ne pegpanulu
{\IOR{7-11}}
\par }{\IO Ka katammanan
{\IOR{12-13}}

\par }\OneChap {\PP \VerseOne{1}Sikeddiey si Huwan ka igbuyag te migmalintutuu ka migpeuyan te seini ne sulat. Egpangemusta a te malitan\FTNT{*}{{\FR 1:1 }
Iyan buwa igpasabut te “malitan” ka sabeka ne punduk te migmalintutuu.} ne in-alam te Manama wey diye degma te me anak din. Miggeyinawaan ku sikaniyu langun due te kamalehetan, ne kene ne sikeddiey re, ke kene, ka langun degma ne nakataha te kamalehetan,
\VS{2}tenged su kayid e te pusung ta ka kamalehetan wey kenad e egkaawe te minsan ken‑u.
\par }{\PP \VS{3}Ka keupiya, keyid‑u, wey keupianan ne egpuun te Manama ne Amey wey te Anak din ne si Hisu Kristu, egkaangken niyu. Igbehey sika te Manama te seeye se egdawat te kamalehetan wey te geyinawa.
\par }{\SH Ka kamalehetan wey ka geyinawa
\par }{\PP \VS{4}Amana a nahale te pegkanengnengi ku ne due me anak nu ne mig-ikul te kamalehetan, sumale te insuhu kanta te Amey.
\VS{5}\XREF{✡}{{\XO 1:5 }
Huw 13:34; 15:12,17.}Ne kuntee, eghangyuen ku sikeykew atebey, ne paheyinaweey ki ka tagse sabeka. Kene ne iyam sika ne suhu, ke kene, tapey e sika puun pad te bunsuranan.
\VS{6}Egkakita ka geyinawa ne egkahiyen ku pinaahi te pegtuman ta te me suhu din. Tapey niyud e ne narineg ka sika ne suhu puun pad te bunsuranan, ne keilangan ne egbatasanen niyu ka peggeyinawa.
\par }{\PP \VS{7}Masulug ka nanginguma kayi te kalibutan ne eg-akal te me etew. Kene egpalintutuu sikandan ne migpekeetew si Hisu Kristu. Ka me etew ne iling due, talag-akal wey kuntere ni Kristu!
\VS{8}Bantey kew ne kene egkalaag ka ingkalasey ta su eyew kene egkasalinan ka dasag ne egkarawat niyu.
\par }{\PP \VS{9}Ka minsan hentew ne ware mig-ikul te impanulu ni Kristu piru nasi migtimul kayi, ware diye te kandin ka Manama. Piru ka minsan hentew ne mig-ikul te impanulu ni Kristu, due te kandin ka Amey wey ka Anak degma.
\VS{10}Ke due eggendue te kaniyu ne kene egpanulu te impanulu ni Kristu, kene niyu sikandin palasura diye te baley niyu, wey kene niyu banasali.
\VS{11}Su seeye se egbanasal kandin, egpakaruma te mareet ne himu rin.
\par }{\SH Ka pegpanaha-taha
\par }{\PP \VS{12}Masulug pad perem ka iglalag ku kaniyu, piru kena a egkeupian ne igsulat ku pad seini. Igkeupii ku ne egpakapanumbaley e pad kaniyu wey egpakiglalag iya kaniyu su eyew amana ki egkahale.
\par }{\PP \VS{13}Egpangemusta degma keykew ka me anak te suled nu\FTNT{†}{{\FR 1:13 }
Iyan buwa igpasabut te “anak te suled nu ne malitan” ka me sakup te lein ne punduk te migmalintutuu.} ne in-alam degma te Manama.
\par }